jkorsvik/nowiki_second_scrape_merged huggingface dataset:
Yangxin (Binzhou)

Yangxin (kinesisk: 阳信县; pinyin:  Yángxìn Xiàn) er et fylke i provinsen Shandong i Folkerepublikken Kina. Det ligger under byprefekturet Binzhou.
Befolkningen i 1999 var på 426 117.


== Referanser ==


== Eksterne lenker ==
Offisielt nettsted
Yangxin (Huangshi)

Yangxin (kinesisk: 阳新县; pinyin:  Yángxīn Xiàn) er et fylke i provinsen Hubei i Folkerepublikken Kina. Det ligger under byprefekturet Huangshi.
Befolkningen var i 1999, 972 888 innbyggere


== Kulturminner ==
Det revolusjonære minnestedet Longgang (Longgang geming jiuzhi, 龙港革命旧址) ble i 2001 oppført på Folkerepublikken Kinas liste over kulturminner.


== Samferdsel ==
Kinas riksvei 106 løper gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sør-Kina.


== Referanser ==


== Eksterne lenker ==
Offisielt nettsted 
(en) Yangxin County – kategori av bilder, video eller lyd på Commons 
Offisielle nettsider
Longgang geming jiuzhi
Tour Development of Longgang Red Army Street 
Yangxin Longgang: An Ancient Town in Hubei Booming from Port
Wudi

Wudi (kinesisk: 无棣县; pinyin:  Wúdì Xiàn) er et fylke i provinsen Shandong i Folkerepublikken Kina. Det ligger under byprefekturet Binzhou.
Befolkningen i 1999 var på 424 456.


== Samferdsel ==
Kinas riksvei 205 passerer gjennom området. Den begynner i Shanhaiguan i Hebei og ender opp sør i  Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.


== Referanser ==


== Eksterne lenker ==
Offisielt nettsted
Jørn Faurschou

Jørn Faurschou eller Jorn Faurschou (født 7. oktober 1946 i København) er en dansk filmregissør og innleser av lydbøker, skuespiller og pedagog. 


== Biografi ==
Jørn Faurschou er utdannet som barnepedagog, men har også utdannelse fra Den Danske Filmskole og UCLA i Los Angeles.  
I 1970 stiftet han teatergruppen Turnus, som han var leder av til 1976. Siden opptrådte han bl.a. på Det Danske Teater, Det lille Teater og Teatret ved Sorte Hest. I 1977 medvirkede han i Styrmand Karlsens flammer i Riddersalen. I løpet av 1980-tallet viet han seg til arbeidet som regissør av blant annet dokumentarfilmer, utdannelsesfilmer, musikkvideoer, reklame- og spillefilmer. Han har blant annet regissert episoder av TV-seriene Taxa og Mordkommisjonen. Jørn Faurschou er bror til skuespillerinnen Jannie Faurschou.


== Filmografi (utvalg) ==


=== Skuespiller ===


=== Regi ===


=== Manus ===


== Eksterne lenker ==
Jørn Faurschou hos Den danske film database
(en) Jørn Faurschou på Internet Movie Database 
(sv) Jørn Faurschou i Svensk Filmdatabas 
(da) Jørn Faurschou på Filmdatabasen 
(da) Jørn Faurschou på danskefilm.dk 
(da) Jørn Faurschou på danskfilmogtv.dk 
(en) Jørn Faurschou på AllMovie 
(en) Jørn Faurschou hos The Movie Database
Yonghetempelet

Yonghetempelet (kinesisk: 雍和宫, pinyin: Yōnghégōng) i Beijing, egentlig Fredens og harmoniens palass, er en residens som i 1744 (Qianlong-keiserens æra) ble omgjort til et lamaistisk tempel.
Det er et av de største lamaistiske templene utenfor Tibet og anses som det best restaurerte tempelanlegget i Beijing. Anlegget er orientert langs nord-sør-aksen, og består av en hage, flere indre palasser og forskjellige haller. Det viktigste er Den uendelige lykkes hall (Wanfuge), der det står en 18 meter høy statue av Buddha Maitreya utskåret av sandaltre. Trestammen er 26 meter høy, om åtte meter er under gulvnivået. Høydens tverrsum er åtte (kinesisk lykketall). Statuen var en gave fra den syvende Dalai Lama til Qianlong-keiseren.
Tempelet overlevde kulturrevolusjonens ødeleggelser fordi statsminister Zhou Enlai engasjerte seg for at det skulle skånes fra rødegardistenes herjinger. Det ble gjenåpnet for allmennheten og religiøs kult i 1981.
I templet bor fremdeles nesten 100 lamaer fra "De gule hatters sekt".


== Litteratur ==
Ferdinand Lessing og Gösta Montell: «Yung-Ho-Kung, an Iconography of the Lamaist Cathedral in Peking: With Notes on Lamaist Mythology and Cult» i: Reports from Scientific Expedition to the North-western Provinces of China under the Leadership of Dr. Sven Hedin. The Sino-Swedish Expedition. Publ. 18. Part VIII. Ethnography. 1, Stockholm 1942.


== Eksterne lenker ==
(zh-Hans) Offisielt nettsted 
(en) Yonghe Temple – kategori av bilder, video eller lyd på Commons 
Yonghe Lamasery (engelsk)
HKG

HKG kan bety flere ting.:

Hongkong internasjonale lufthavns IATA-kode
Kai Tak lufthavns IATA-kode
Hongkongs ISO 3166-1 kode
Pengenøytralitet

Pengenøytralitet er ideen om at en endring i pengemengden bare påvirker nominelle variabler i økonomien, slik som priser, lønninger og valutakurser. Realstørrelser som BNP, sysselsetting og konsum blir altså ikke påvirket.
Dette er en viktig idé innen klassisk økonomi, og er relatert til klassisk dikotomi. Pengenøytralitet innebærer at sentralbanker ikke kan påvirke realøkonomien ved å trykke penger. En økning i pengetilbudet vil da umiddelbart utlignes av en tilsvarende økning i priser og lønninger.
Sølve Skagen

Sølve Skagen (født 17. februar 1945) er en norsk filmskaper, kjent fra flere regiansvar.
Han hadde regien for TV-serien
Solens sønn og månens datter (NRK, 1993),
samt kriminalfilmen
Brun bitter (1988) der han også hadde manus, og
den godtselgende spillefilmen
Hard Asfalt (1986).  
Videre regisserte han den festlige
Ja, vi elsker (1983), sammen med Malte Wadman og Andrew Szepessy.
Med Walman hadde han regien for de dokumentariske arbeiderfilmene
Bravo! Bravo! (1979) som han også produserte,
Tvers igjennom lov (1979),
Stå på! (1976) og
Hvem eier Tyssedal? (1975).
Hans debut kom med kortfilmen Sightseeing (1973).
Han leder i dag registudiet ved Filmskolen, Lillehammer, og er bror til forfatteren Kaj Skagen og professor i pedagogikk Kaare Skagen.


== Referanser ==


== Eksterne lenker ==
(en) Sølve Skagen på Internet Movie Database 
(sv) Sølve Skagen i Svensk Filmdatabas 
(en) Sølve Skagen på AllMovie 
(en) Sølve Skagen hos The Movie Database
Den lysende sti

Den lysende sti (Sendero Luminoso) er en gerilja-bevegelse som holder til i Latin-Amerika, spesielt i Peru. Geriljaens ideologiske orientering bygde på teoriene til Marx, Lenin og Mao, og den er aktiv i dag. 
Sendero Luminoso vil at det bestående samfunnet skulle fullstendig ødelegges, fordi det var urettferdig, og at det skal bygges et nytt samfunn basert på kommunismen.
Geriljalederen het Abimael Guzman, og han kalte seg «kommunismens fjerde sverd». Blant mange fattige fremstod han som en religiøs profet. Abimael Guzman ble tatt til fange i september 1992.
Tom (andre betydninger)

Tom kan vise til:

Tom – et mannsnavn
Tom (sideelv til Ob) – en elv i Vestsibir
Tom (elv i Amur oblast) – en elv helt øst i asiatisk Russland
Tom (tegnefilmfigur)
Tom toms – en type trommer
TomTom – en nederlandsk fabrikant av GPS-navigatorer
Peeping Tom – et hiphop-/trip hop-/eksperimentell rock-band
Tom Green County – et fylke i den amerikanske delstaten Texas
Den tomme mengde
Delingsmodellen

Delingsmodellen er en tidligere modell fra skattereformen av 1992, for beregning av personinntekt og -beskatning i næringsvirksomheter, såkalte deltakerliknede selskaper. Den gikk ut på at det for aktive eiere/deltakere, med en eierandel eller overskuddsrett på større enn 2/3, skulle beregnes personinntekt av overskuddsandelen i tillegg til alminnelig inntekt. Modellen ble avviklet i forbindelse med skattereformen 2004-2006. Den ble erstattet av deltakermodellen, som er et ledd i skjermingsmetoden, som trådte i kraft den 1. januar 2006.


== Kilder ==
Skatteetaten.no - Deltakerliknede selskap og skattereformen
Sinan Al-Shibibi

Dr. Sinan Mohammed Rida Al-Shibibi (arabisk: سينان الشبيبي) (født 1. juli 1941, død 8. januar 2022) er en irakisk økonom. Han var sentralbanksjef i Iraks sentralbank fra 2003 til 2012.


== Utdanning og yrkeserfaring ==
Han har en mastergrad i økonomi fra University of Manchester (1971) og doktorgrad i økonomi fra University of Bristol (1975). 
Før han begynte å jobbe i sentralbanken har han bl.a. jobbet som seniorøkonom i FNs konferanse for handel og utvikling (UNCTAD) fra 1980 til 2001. Før dette jobbet han i Iraks planleggingsministerium (1977–80) og oljeministeriet fra 1975–77. Han ble utnevnt til sentralbanksjef 10. september 2003, som Iraks første sentralbanksjef etter at Saddam Hussein ble avsatt som president.Han ble avsatt som sentralbanksjef i oktober 2012, i forbindelse med en korrupsjonssak som ble startet mot noen av lederne i sentralbanken. Etter at det ble utstedt arrestordre på Al-Shibibi rømte han fra Irak. Abdul Basit Turki Said ble innsatt som midlertidig sentralbanksjef, han ledet før dette Iraks Board of Supreme Audit, som er et statlig organ som jobber mot korrupsjon. 
Al-Shibibi er gift og har to barn. I tillegg til arabisk snakker han flytende engelsk og noe fransk. 


== Referanser ==


== Eksterne lenker ==
Presentasjon på sentralbankens hjemmeside
Triora

Triora er en liten landsby og kommune i fjellene Alpi Maritime i provinsen Imperia i Liguria-regionen i Italia. Kommunen grenser i nordvest til Frankrike.
Byen har ca. 250 innbyggere, men nærmere 1 000 i sommerhalvåret.


== Referanser ==


== Eksterne lenker ==
Offisielt nettsted 
(en) Triora – kategori av bilder, video eller lyd på Commons 
(en) Triora – galleri av bilder, video eller lyd på Commons
Littorio-klassen

Littorio-klassen var en italiensk slagskipsklasse, i enkelte kilder også angitt som Vittorio Veneto-klassen.
Klassen var de første slagskipene Italia bygde etter den første verdenskrig, og ble utviklet som et motstykke til den franske Dunkerque-klassen i det som kan betegnes som et flåtekappløp mellom Italia og Frankrike i mellomkrigstiden. Littorio-klassen førte igjen til at Frankrike bygde Richelieu-klassen.
Littorio-klassen var banebrytende på mange områder og hadde mange originale attributter. Sidepanseret var vinklet 11° og bestod lagvis fra utsiden av 70 mm overflateherdet stål, 250 mm mellomrom, ett 280 mm settherdet Krupp panserbelte, 50 mm tre, 25 mm kledning og innenfor med litt mellomrom to vegger for å beskytte mot splinter, den innerste vinklet motsatt vei. Beskyttelsen mot torpedoer var svært original. Skipet hadde et 40 mm tykt avrundet torpedoskott med et langsgående rør. Dette røret hadde en diameter på 380 cm og 6 mm tykke vegger og var fylt med væske. Meningen var at røret skulle kollapse ved et torpedotreff og absorbere det meste av eksplosjonen mens det avrundede torpedoskottet stengte inne det som var igjen av kinetisk energi og splinter.
Hovedbestykningen bestod av ni 50-kalibrede 381 mm kanoner i tre triple kanontårn. Disse kunne skyte et panserbrytende prosjektil på 885 kg med en utgangshastighet på 853 m/s med en rekkevidde på opptil 42 800 m.
«Littorio» var det første italienske slagskipet som ble utstyrt med radar, i september 1941.
Klassen bestod av følgende skip:

«Impero» – Sjøsatt 15. november 1939, men aldri fullført. Brukket opp 1948–1950.
«Littorio» – Ferdig 6. mai 1940. Brukket opp 1948–1955.
«Roma» – Ferdig 14. juni 1942. Senket 9. september 1943.
«Vittorio Veneto» – Ferdig 28. april 1940. Brukket opp 1948–1951.


== Kilder ==
Robert Gardiner, red. (2006). All the World's Fighting Ships 1922–1946. London: Conway Maritime Press. s. 289–290. ISBN 0-85177-146-7.
Visdomstann

Visdomstennene er de tredje jekslene og dukker som regel opp i en alder fra 17 til 25. De blir som regel trukket hvis de kommer i konflikt med andre tenner. De fleste mennesker har fire visdomstenner, men det er mulig å ha flere eller færre.


== Eksterne lenker ==
(en) Wisdom teeth – kategori av bilder, video eller lyd på Commons 
(en) Wisdom tooth – galleri av bilder, video eller lyd på Commons
Erling Vidkunsson

Erling Vidkunsson (født 1293, død 1355) var en ridder (adelsmann av Bjarkøyætten). Etter at den norske kongeætten (Hårfagreætten eller Sverreætten) døde ut på mannsiden i 1319 var han den mektigste mannen i Norge og ble på hirdstevnet i 1323 drottsete så lenge Magnus Eriksson var mindreårig frem til 1332. Han var som drottsete leder av formynderstyret og den økonomiske forvaltningen av riket.
Erling Vidkunsson var sønn av Vidkun Erlingsson og arvet Bjarkøygodset fra onkelen sin, Bjarne Erlingsson. Han arvet Stovrheim etter sin mor, og kjøpte senere øya Giske. Med Erling Vidkunsson døde Bjarkøyætten ut på mannssiden. 
Navnet (farsnavnet) blir også stavet Vidkunssøn.


== Referanser ==


== Kilder ==
Salmonsens konversationsleksikon [1]
Rootsweb.com
Store Norske Leksikon
Belgias Grand Prix 2007

Belgias Grand Prix 2007 var et Formel 1-løp arrangert 14. september – 16. september 2007 på Circuit de Spa-Francorchamps i Belgia. Det var det fjortende løpet i Formel 1-sesongen 2007.


== Rapport ==
Ferraris Kimi Räikkönen vant Belgias Grand Prix foran teamkompis Felipe Massa, og tok med dette sin tredje strake seier på Spa-Francorchamps. Fernando Alonso tok en tredjeplass og knappet med dette innpå i mesterskapet på sin kollega Lewis Hamilton.


== Klassifisering ==


=== Kvalifisering ===
Noter til tabellen:

Robert Kubica ble flyttet ned 10 plasser etter å ha skiftet motor.
Giancarlo Fisichella ble flyttet til bakerste startposisjon etter å ha byttet motor etter kvalifiseringen.


=== Løpet ===


== Eksterne lenker ==
(en) 2007 Belgian Grand Prix – kategori av bilder, video eller lyd på Commons
Dronning Dagmars død

Dronning Dagmars død er en dansk ballade som er blitt kjent i Norge gjennom Anders Sørensen Vedels Hundreviseboka. Ludvig Mathias Lindeman har skrevet opp to melodier til visa, en fra Vestfold og en fra Solør.
I TSB katalogen er visa typologisert som C 6. I tillegg til Danmark (DgF 135) er visa også kjent i Sverige og på Færøyene.


== Innhold ==
Dronning Dagmar ligger i barnseng, men fødselen kommer ikke i gang. Det blir sendt bud på kongen, men han kommer for sent. Dronninga er alt død. I sin sorg ber han om at Dagmar skal våkne opp igjen, og det skjer. Hun kommer med noen spådommer og gode råd før himmelens klokker kaller på henne.


== Bakgrunn ==
Det er en historisk vise som forteller om kong Valdemar Seiers dronning Dagmars død i 1212.
Mange forskere har brukt denne visa som et bevis på at folk i Norden diktet ballader allerede på begynnelsen av 1200-tallet. De mente at det ikke kunne ha gått mange år fra dødsfallet og til denne visa ble skapt, men den svenske forskeren Karl Ivar Hildeman begynte å tvile på det. I visa omtaler nemlig Dagmar Knut som sin yngste sønn, men det stemmer ikke. Kong Valdemar hadde riktignok en sønn som hette Knut, men hans mor var datter av en jarl fra Sverige, og det var aldri snakk om at han kunne bli konge. Dette var velkjent i samtiden, og Hildeman mener at den som diktet visen, ikke kan ha vært en samtidig. Han har snarere hentet kunnskapen sin fra kongegravene i Ringsted kirke. Knut ligger nemlig ved Dagmars side som om han var hennes sønn, og i omkvedet på visen blir det jo vist til graven hennes: «I Ringsted hviles dronning Dagmar». Men det betyr at visen kunne ha blitt diktet flere hundre år etter Dagmars død.


== Innspillinger og utgaver ==
Birgitte Grimstad sang visa på sin debutplate «Brigitte Grimstad» i 1966 med en dansk melodi.
I 1996 sang Sinikka Langeland inn melodien fra Solør på en CD, som bilag til Norsk folkeminnelags skrift nr. 142. Den ble også utgitt separat: «Stengen var af røde guld» 1987.
Hun synger den også på «Lille Rosa: Kjærlighetsballader» fra 2000.
Teksten og den danske melodien står i Birgitte Grimstads bok, Menneskeviser fra 1972.


== Se også ==
Dagmar av Danmark
Berengária av Portugal, Valdemar Seiers andre dronning


== Litteratur ==
Hildeman, Karl Ivar: Tillbaka til balladen, Stockholm 1985, «Kapitlet Drottning Dagmars død», side 42 – 64


== Eksterne lenker ==
Vostotsjnyj lufthavn

Vostotsjnyj lufthavn (russisk: Аэропорт Восточный Aeroport Vostotsjnyj) (IATA: URS, ICAO: UUOK) er en avskjerings flyplass som ligger i øst for byen Kursk i Kursk oblast i Russland.  


== Selskaper og ruter ==
Belavia (Minsk)
UTair Aviation (Moskva-Vnukovo)
Wu Cheng’en

Wu Cheng'en (kinesisk: 吴承恩, pinyin: Wú Chéng'ēn, Wade-Giles: Wu Ch'êng-ên, født ca. 1500 i Lianshui nær Huai'an i provinsen Jiangsu i Kina, død 1582, stilnavn Ruzhong (汝忠) var en kinesisk forfatter under Ming-dynastiet. Han studerte ved akademiet i Nanjing. 
Hans hovedverk er Reisen mot Vest, en dannelsesreise. Verket er regnet som en av de fire store romanene i klassisk kinesisk litteratur.


== Liv og virke ==
Wu ble født i Lianshui og flyttet siden til Huaian ikke langt unna.   Wus far, Wu Rui, var svært begavet men kunne ikke ta høyere studier på grunn av familiens svake økonomiske situasjon. Han virket som kunstner. Men hans interesse for boklige sysler smittet over på sønnen, som beskjeftiget seg med klassisk litteratur, folkeeventyr og anekdoter.Wu Cheng'en gikk opp til den kinesiske keiserlige eksamen flere ganger i håp om en karriere som mandarin, men bestod dem ikke. Først i moden alder kom han inn på det keiserlige universitet i Nanjing. Dermed ble han likevel embedsmann, og ble blant annet postert til Beijing og til fylket Changxing. Men han trivdes ikke med arbeidet, og sa derfor opp. Resten av livet egnet han til forfatterskap i hjembyen.Han ble en dyktig forfatter både av poesi og prosa. Han forble imidlertid fattig, og fikk heller ingen barn som levde opp. Han var lite tilfreds med tidens politiske klima og korrupsjon, og levde som eneboer.


== Referanser ==


== Litteratur ==
Zhou Xianshen: "Wu Cheng'en". Encyclopedia of China, 1st ed.
Japans Grand Prix 2007

Japans Grand Prix 2007 var et Formel 1-løp arrangert 28. september – 30. september 2007 på Fuji Speedway i Japan. Det var det femtende løpet i Formel 1-sesongen 2007. 


== Rapport ==
På grunn av voldsomt regnvær ble det et dramatisk løp på Fuji. De første 19 rundene ble kjørt bak safety car. Mark Webber slet med matforgiftning og kastet opp i safety car-perioden. 
Løpet ble vunnet av Hamiltons, som sikret seg 10 svært viktige poeng i kampen om verdensmesterskapet. Heikki Kovalainen kom i mål 8,3 sekunder bak briten og han måtte kjempe om andreplassen mot landsmannen Kimi Räikkönen som nesten var forbi Kovalainen på den siste runden.
David Coulthard ble nummer fire, Giancarlo Fisichella endte på femte, og Felipe Massa klarte etter en voldsom kamp med Robert Kubica helt inn til mål å sikre sjetteplassen og Vitantonio Liuzzi tok den siste poengplassen.
Etter løpet ble det bevist at Liuzzi hadde kjørt forbi Sutil under gulflagg, og dermed ble han gitt 25 sekunder i tidsstraff, noe som førte Sutil opp til poengplass; hans og Spykers første poeng.


== Klassifisering ==


=== Kvalifisering ===
Noter til tabellen:

Ralf Schumacher krasjet med Sakon Yamamoto mot slutten av første kvalifiseringsrunde, og hadde dermed ikke bil til andre runde.
Nico Rosberg byttet motor under testingen på fredagen, og ble derfor flyttet ned 10 plasser på startgriden.


=== Løpet ===
Noter til tabellen:

Dette var Heikki Kovalainens første pallplassering i Formel 1.
Dette var Adrian Sutils første poeng i Formel 1, og også Spyker-teamets første og eneste poeng.
Vitantonio Liuzzi fikk en 25 sekunders tidsstraff for å ha passert en annen fører under gult flagg.


== Eksterne lenker ==
(en) 2007 Japanese Grand Prix – kategori av bilder, video eller lyd på Commons
Nettolønnsordningen

Nettolønnsordningen er en støtteordning (subsidie) til norske rederier og sjøfolk hvor fartøyene registrert i Norsk Ordinært Skipsregister (NOR). Staten refunderer beløpet sjøfolkene betaler i skatt. Rederiene betaler i virkeligheten bare nettolønnen. Støtteordningen for norske sjøfolkene har blitt endret et tjuetall ganger siden 1996.


== Se også ==
NOU 2006: 4, Rederiskatteutvalget


== Referanser ==
FTU

FTU er en måleenhet som har vært brukt i norske forskrifter som mål på turbiditet, klarheten i vann, lysets gjennomtrenging i vann, spredning av partikler i vann. Jo høyere FTU, desto mer grøtete og farget vann. FTU er en forkortelse av «Formazin Turbidity Unit» og viser til en av flere mulige metoder ved bruk av nefelometer. Ved en turbiditet på 1 FTU skal man kunne se at vannet virker uklart.
Statens forurensningstilsyns vanntypespesifikke grenseverdier knytter FTU-verdier til tilstandsklasser:

FTU < 0,5 gir tilstandsklasse «Meget god».
FTU 0,5 – 1 gir tilstandsklasse «God».
FTU 1 – 2 gir tilstandsklasse «Mindre god».
FTU 2 – 5 gir tilstandsklasse «Dårlig».
FTU > 5 gir tilstandsklasse «Meget dårlig».I nyere vurderinger bli siktedyp benyttet.


== Referanser ==
Jabba the Hutt

Jabba the Hutt er en oppdiktet rollefigur som opptrer som gangsterboss på planeten Tatooine i Star Wars, en serie amerikanske eventyrfilmer der handlingen foregår «for lenge siden i en galakse langt, langt borte». Jabba blir nevnt ved navn i den første filmen fra 1977, men vises som et stort, monsterliknende romvesen med deigformet ansikt, bred munn, sløve øyne, korte armer og sneglekropp i Star Wars Episode VI: Jediridderen vender tilbake i 1983. 
I «stjernesagaen» er Jabba den gangsteren som romskipskapteinen og fraktmannen Han Solo  skylder penger, fordi Solo droppet smuglergodset til Jabba da han så en «stjernecruser», et av romskipene til det onde Imperiet. I Star Wars Episode IV: Et nytt håp (1977)  får Solo sin siste mulighet til å betale tilbake pengene han skylder. Jediridderen Obi-Wan Kenobi og romhelten Luke Skywalker er på vei til planeten Alderaan, og Solo og medhjelperen Chewbacca, en gorillaliknende «wookiee»,  påtar seg oppdraget med å frakte dem for å tjene penger. Før Solo drar, advarer Jabba om at det vil bli utlovet dusør på ham om han ikke betaler gjelden raskt. Uheldigvis har Alderaan blitt ødelagt av krigsplaneten Dødsstjernen, og Solo får ikke til å betale gjelden. 
I Star Wars Episode V: Imperiet slår tilbake (1980) utlover Jabba en stor dusør til den som kan bringe Han Solo til han i live. Jabba skjønner at Solo aldri vil betale tilbake det han skylder. Dusørjegeren Boba Fett får hjelp av Imperiet til å fange Han Solo, og han blir frosset ned i karbonitt og fraktet til Jabbas palass på Tatooine. 
I Star Wars Episode VI: Jediridderen vender tilbake (1983) blir Han Solo befridd av prinsesse Leia Organa, Luke Skywalker og Lando Calrissian. De blir oppdaget og kastet ned til monsteret Rancor. Jabba tar Leia til fange, men Luke klarer å drepe Rancoren. Jabba planlegger å kaste fangene til den kjøttetende planten Sarlacc, men fangene kommer seg fri, og Jabba blir kvalt av Leia med kjettingen hun er fanget i. Palasset hans blir sprengt, og Luke Skywalker, Leia Organa, Han Solo, Lando Calrissian, Chewbacca og robotene R2-D2 og C-3PO klarer å flykte.


== Se også ==
Hutt (Star Wars)


== Eksterne lenker ==
(en) Offisielt nettsted 
(en) Jabba the Hutt – kategori av bilder, video eller lyd på Commons